تمت ارشفة منتديات نبع الفرات
شصاير بيك حقك لمن أتكول,شعر شعبي
شصاير بيك حقك لمن أتكول
الصارن بيه ما ينحسبن هواي
أنه من البيت أطلع شايل هموم
و أرد شايل هموم شلونك بهاي
لا جنحاني عانني وطرت فوك
ولا رجليه عانني أعله ممشاي
و أيدي اليسرى كصرت بعد متلوح
و أكصر منهه جا شتلوح يمناي
كلش مالي واهس والخلك خيط
وصارت زرف أبره بعيني دنياي
أذا لاكيت غيري ايجوز ترتاح
وأذا لاكيتني عاشور ملكاي
وانته تريدني أضحك ؟ أضحك شلون
وانه جم خنجر المزروع بجلاي
وميلوك الضحك للقلبه تعبان
وجرح وي دمي يفتر رايح او جاي
وانه اوداعتك مو مال ضحكات
أخصائي بجي سوتني دنياي
وربي صح
سلامتك خيوو
الله صح لسانك